Viborger Samler, 1829-07-02
Det skal paalægges Frankrigs og Englands Gesandter af Porten at reclammere Opretholdelsen af den Vaabenstilstand, angaaende hvilken Reis-Effendi i en Skrivelse af 10de Septbr. 1828 til Alliantsens Repræsentanter i Middelhavet har erklæret, at den bestaaer factisk fra Tyrkernes Side. J det de beraabe sig paa Tilværelsen af denne Vaabenstilstand, paa de Skridt, som de gjøre for at sikkre dens Opretholdelse, og paa de Underhandlinger, som de ville aabne i Constantinopel for at bestemme Grækenlands Skjebne, ville de 3 Hoffer ligeledes fordre, at Grækenland ufortøvet standser Fjendtlighederne paa alle Puncter, og at Grækenlands provisoriske Regjering igjen lader de græske Tropper vende tilbage indenfor Grændserne af det af de Allictede garanterede Gebeet, som de have overskredet, uden at dette sidste Skridt imidlertid paa nogen Maade skal præjudicere Spørgsmaalet om Grækenlands fremtidige Grændser. Saasnart man er bleven enig med Porten om de ovennævnte Foranstaltninger, saa skulle disse, overeensstemmende med den sjette Artikel i Tractaten af 6te Juli, stilles under Gaarantie af dem af de undertegnede Magter, som maatte ansee det for nyttigt og muligt at indgaae denne Forpligtelse; Følgerne af denne Handling skulle derpaa blive Gienstanden for videre Stipulationer mellem de høie Magter, saaledes som benævnte Artikel bestemmer. Alligevel forstaaer det sig af sig selv, at den under Qvæstion værende Garantie allerede nu vil sikkre Grækenland imod ethvert fjendtligt Foretagende fra Portens Side. Frankrigs og Storbritanniens Gesandter skulle ikke kunne afslutte nogen Overeenskomst, der ikke hviler paa de anførte Grundlag. Skjøndt Rusland indvilliger i, ved denne Leilighed ikke at blive repræsenteret af nogen russisk Befuldmægtiget, saa skal denne Underhandling dog fores af de tvende andre Magters Repræsentanter saavel i Ruslands som i Englands og Frankrigs Navn. Alle disse Forslag skulle udtrykkeligen gjøres fra de 3 i Tractaten af 6te Juli deeltagende Magter, og ingen Fordring der kunde have til Hensigt, middelbart eller umiddelbart, at ville udelukke Rusland fra Underhandlingen eller dens Resultater, maa paa nogen Maade tilstaaes. Frankrigs og Englands Gesandter skulle ved alle i deres Magt staaende Midler bestræbe sig for, i den muligst korteste Tid at erholde Portens Tiltrædelse til de Forslag, som de have at gjøre den. Under alle Forhold skulle de af den tyrkiske Regjering udbede sig hurtige Svar paa disse Forslag. De officielle Beretninger, hvortil disse Underhandlinger maatte give Anledning, skulle forfattes af begge de Befuldmægtigede i Forening, og trende Exemplarer deraf undertegnes, hvoraf et skal affærdiges til enhver af de contraherende Magter. Nærværende Protocol vil tjene Gesandterne istedet for en Jnstruction i Henseende til Grundlagene for de Underhandlinger, som de skulle aabne med Porten, og den Vei, som de skulle følge i Løbet af disse Underhandlinger. Hs. Majestæt Keiseren af Ruslands Befuldmægtigede har formeligen erklæret at han at sin Souveram er authoriseret til at indvillige 1, at Frankrigs og Englands Gesandter underhandle med den tyrkiske Regiering i Hans Majestæts Navn og at han fra dette Øieblik af anseer benævnte Gesandter som forsynede med de nødvendige Fuldmagter, for fra Ruslands Side at underhandle overeensstemmed de ovenfor anførte Grundlag og Betingelser. Frankrigs og Englands Befuldmægtigede have erklæret, at deres Hoffers Repræsentanter hos Porten ifølge denne Invilligelse og i den Hensigt at opnaae Øiemedet med nærværende Protocol, uden videre Formaliteter ansee sig for tilstrækkeligen anthoriserede til at underhandle saavel i Keiseren af Ruslands som i deres respective Souverainers Navn og at de skulde erholde befaling til, ufortøvet at begive sig til Constantinopel, for at aabne Underhandlingerne i de 3 Forbundnes forenede Navn og overeensstemmende med de ovenfor i Fælledsskab bestemte Grundlag og Betingelser. - Aberdeen. Prince de Polignac. Liewen.